**Մարզպետի տեղակալներ Լևոն Սարգսյանը և Կարեն Ադամյանը մասնակցեցին Խաչարձանի դպրոցի բացման հանդիսավոր արարողությանը**

 Նոր ուսումնական տարին Տավուշի մարզի Խաչարձան գյուղի դպրոցականները կդիմավորեն վերակառուցված ու բարեկարգված դպրոցում: Այսուհետ ուսումնառությունն այդպիսի դպրոցում իրականացնելու ուրախությունը նրանց պարգևել են արգենտինահայ բարերարներ Արտո և Հիլդա Կալչիյան ամուսինները և նրանց որդի Մաքսիմելիանը, ով շատ է հավանել տարածաշրջանի այս գողտրիկ անկյունը և ծնողների հետ որոշել աջակցել համայնքին: Օգոստոսի 14-ին բարերարների մասնակցությամբ տեղի ունեցավ վերակառուցված դպրոցի բացման հանդիսավոր արարողությունը: Միջոցառմանը ներկա էին Տավուշի մարզպետի տեղակալներ Լևոն Սարգսյանը, Կարեն Ադամյանը, մարզպետի օգնական Հարություն Ղուլիջանյանը, բազմաթիվ հյուրեր: